Wanderers-netbal nooi spelers - Sport - Republikein
Friday, April 19th, 09:07:43
Wanderers-netbal nooi spelers
Wanderers Netbalklub nooi alle huidige, voormalige en nuwe spelers uit om vir die 2019-seisoen in die Khomas-ligas aan te sluit.
Oefeninge vind plaas op Dinsdae en Donderdae om 18:00 by Wanderers netbalbane in Pionierspark.
Die seisoen begin vandag met registrasie en amptelike oefeninge begin môre.
Wanderers se tweede span het verlede jaar as kampioen van die Khomas eerste liga uit die stryd getree, terwyl die derde span die tweede liga gewen het. In die premierliga het Wanderers se eerste span in die vyfde posisie geëindig.
“2019 beloof om 'n opwindende jaar te wees!” sê die klub in sy uitnodiging.
Vir enige navrae, skakel gerus vir Izelle Prinsloo (ondervoorsitter) by 081 328 9364 of Simoney Janse van Rensburg (skakelbeampte) by 081 296 5432. NG gemeente Vredefort - Wikipedia
Ds. G.S. Malan, van 1887 tot 1889 Vredefort se eerste NG leraar.
Vredefort se NG kerk. prof. Albert Troskie het as raadgewer opgetree toe die nuwe drie-manuaal- Fehrle-en-Roeleveldt-orrel in 1973 ontwerp is. Hy het dit bespeel tydens die viering van 40ste herdenking op 6 en 7 Junie 2015 van die orrel se inwyding.
Ds. Paul Roux, van 1891 tot 1897 Vredefort se tweede NG leraar.
Vredefort se vorige NG kerkgebou.
Die NG gemeente Vredefort is 'n gemeente van die Nederduitse Gereformeerde Kerk in die noorde van die Vrystaat.
Die distrik Vredefort was vroeër deel van die distrik Kroonstad. Die afstand na die naaste dorp vir sake- en kerklike doeleindes was groot; daarom het die inwoners ’n kommissie benoem, bestaande uit F. van Niekerk, Jac. Scheepers en H. Malan, om na ’n geskikte terrein vir ’n dorp te soek. Daar was wel geskikte plase, maar die eienaars wou nie verkoop nie sodat Scheepers verplig was om sy gedeelte van die plaas Vischgat vir ’n dorp af te staan. Die ander gedeelte het aan ’n sekere Henning behoort, en hy het dit ook afgestaan. Erwe is opgemeet en in 1876 is ’n aantal verkoop.
In 1877 het H.J. Morkel, Volksraadslid, toestemming gevra by die Raad om Vischgat tot dorp te verklaar, maar die versoek is geweier. In 1879 is die Volksraad weer genader. Die raad het ’n kommissie aangestel om ondersoek in te stel. Hoewel die kommissie ’n gunstige verslag ingedien het, het die Volksraad in 1880 weer geweier. Eers in 1881 is toestemming verleen op voorwaarde dat Vredefort nooit ’n afsonderlike distrik sou vorm nie. In 1882 is die eerste dorpsbestuur gekies. Vredefort het in 1902, nadat die Vrystaatse Republiek wat dit verbied het, ophou bestaan het, ’n afsonderlike distrik geword. Eers in 1951 het dit ’n afsonderlike magistraatsdistrik geword.
In 1882, vyf jaar ná die aanleg van die dorp Vredefort, is die gemeente van die Kroonstadse gemeente afgestig en reeds in die volgende jaar is die eerste kerkgebou ingewy nadat die hoeksteen gelê is op 28 Julie 1883. Tot eerste leraar is ds. G.S. Malan beroep, wat twee jaar lank van 1887 tot 1889 die gemeente bearbei het voordat hy opgevolg is deur die welbekende ds. Paul H. Roux. Gedurende die Tweede Vryheidsoorlog, wat uitgebreek het gedurende die dienstermyn van ds. J.A. Joubert, is die hoeksteen van die kerkgebou deur die Britse troepe uitgebreek en is ook die banke en preekstoel erg beskadig. Die pastorie is afgebrand en sodoende het alle kerklike boeke en registers verlore gegaan.
By geleentheid van die eerste naoorlogse gemeentevergadering, gehou op 14 Februarie 1903, is besluit om die kerkgebou te laat herstel en 'n nuwe pastorie te bou. Die verengelsingsbeleid ná die oorlog in die oorwonne republieke toegepas, vind ook in die gemeente weerklank in soverre die aanddienste vir 'n tyd lank in Engels gehou is. Om hierdie verengelsing teen te gaan is drie CNO-skole in die gemeente in die lewe geroep, een op die dorp en twee in die distrik.
Gedurende 1914 is reeds besluit om 'n nuwe kerkgebou op te rig, maar al die bouplanne is deur die uitbreek van die Eerste Wêreldoorlog tydelik verydel. Die kerkraad se bouplanne is verder deur die griepepidemie gedwarsboom, en eers daarna kon finaal oor die saak besluit word. Die hoeksteen van die nuwe kerkgebou is deur ds. J.A. Joubert gelê, en die plegtige inwyding daarvan het gedurende April 1923 plaasgevind. Ná die vertrek van ds. Joubert in 1920 is die gemeente agtereenvolgens herderlik deur di. P.J. van Vuuren, G.J. de Vos, J.J. Lubbe en ds. A.M.H. Koornhof bedien.
George Stephanus Malan, 1887 tot 1889
Genl. Paul Hendrik Roux, 1891 tot 1897
Jan Abraham Joubert, 1897 tot 1920 (toe hy st emeritaat aanvaar)
Petrus Jacobus van Vuuren, 1921 tot 1928
Gideon Jacobus de Vos, 1929 tot 1937
Johann Joachim Lubbe, 1938 tot 1947
Anthonie Michael Holtzhauzen Koornhof, 1947 tot 1951
Abraham Petrus Louw, 1952 - 1956
Diederick Daniël Rosslee, 1956 tot 1960
Ds. J.A. Joubert was van 1897 tot sy aftrede in 1920 Vredefort se derde NG leraar. Sy seun was die Kaaplandse administrateur kapt. Frank Joubert.
Ds. P.J. van Vuuren, van 1921 tot 1928 die vierde leraar. Daarna het hy tot sy dood op 23 Januarie 1939 op Edenville, ook in die Oranje-Vrystaat, gearbei.
Ds. G.J. de Vos, van 1929 tot 1937 die vyfde leraar.
Ds. J.J. Lubbe, van 1938 tot 1947 Vredefort se sesde leraar.
Ds. A.M.H. Koornhof, van 1947 tot 1951 die sewende leraar.
Ds. A.P. Louw, leraar van 1952 tot 1956.
Ontsluit van "https://af.wikipedia.org/w/index.php?title=NG_gemeente_Vredefort&oldid=1806879"
Last edited on 10 September 2018, at 10:54